**Dansul lebedelor**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Două lebede frumoase,

elegante, graţioase,

una albă, alta neagră,

patinau pe Balta Albă.

Isteţe şi jucăuşe,

cochete – chip de păpuşe,

delicate şi gingaşe,

la glume erau părtaşe.

S-au plăcut instantaneu,

când la şcoală s-au văzut,

ochii cu priviri poznaşe

multe victime au făcut.

Deşi puţin diferite,

erau suflete pereche,

şezând în aceeaşi bancă,

se distrau discrete.

Se-nvârteau în piruete,

râdeau de cădeau pe spate,

şi îşi povesteau succesul

repurtat pe înserate.

Fiecare, viitorul

și-a clădit în felul său,

şi-au rămas bune amice,

ceea ce nu vezi mereu.

În zile de sărbătoare

şi-n concedii, când se poate,

îşi petrec vremea-mpreună

îndrugând „verzi şi uscate”.

Ce frumoasă este viaţa,

când iubirea te răsfaţă

şi-ţi roiesc în jur prieteni,

în feeric dans pe gheaţă.

Un spectacol de magie

dansul lebedelor pare,

soţii le privesc cu patos,

plini de încântare.

Mândri-s de norocul lor,

frumoase copile…

au ştiut pe cin-s-aleagă,

fie-le de bine!